
JELENTÉS 
A LEJÁRT HATÁRIDEJŰ HATÁROZATOK VÉGREHAJTÁSÁRÓL


Tisztelt Képviselő-testület!

A lejárt határidejű határozatokról szóló jelentésemet az alábbiak szerint adom meg:


A Pénzügyi Iroda vezetője a lejárt határidejű határozatok végrehajtásáról az alábbiakat jelenti:

Mór Városi Önkormányzat Képviselő-testületének 116/2026. (III.25.) határozata a civil és sportszervezetek, történelmi egyházak 2025. évi önkormányzati támogatásának elszámolásáról szóló beszámolóról:

A Rozmaring Móri Kistérségi Nemzetiségi Táncegyüttes Egyesület pályázatának elszámolásához az akadályoztatás megszűnt, a szeptemberi soros ülésen megtárgyalásra kerül.

Mór Városi Önkormányzat Képviselő-testületének 244/2026. (VII.10.) határozata forrás biztosítása tárgyában:

Bruttó 2.000.000 Ft forrás a „Moorischer Traum” elnevezésű rendezvény szervezési és lebonyolítási kiadásaira az önkormányzat 2026. évi költségvetésében az általános tartalékkeret terhére átcsoportosításra került.

-------------------------------------


A Humánügyi Iroda vezetője a lejárt határidejű határozatok végrehajtásáról az alábbiakat jelenti:

Mór Városi Önkormányzat Képviselő-testületének 147/2026. (IV.29.) határozata a Móri Ábrahám János Református Óvoda és Mini Bölcsőde és a Móri Pitypang Óvoda között a nyári zárva tartás időszakában történő óvodai ellátás biztosításáról szóló megállapodás megkötése tárgyában:

A megállapodás aláírása megtörtént.

Mór Városi Önkormányzat Képviselő-testületének 148/2026. (IV.29.) határozata a Móri Ábrahám János Református Óvoda és Mini Bölcsőde és a Móri Napsugár Óvoda között a nyári zárva tartás időszakában történő óvodai ellátás biztosításáról szóló megállapodás megkötése tárgyában:

A megállapodás aláírása megtörtént.


-------------------------------------


A Közigazgatási és Szociális Iroda vezetője a lejárt határidejű határozatok végrehajtásáról az alábbiakat jelenti:

A Közigazgatási és Szociális Irodának 2026.09.01. - 2026.09.30. időszakban lejárt határidejű határozata nem volt.

-------------------------------------


Az Önkormányzati Iroda vezetője a lejárt határidejű határozatok végrehajtásáról az alábbiakat jelenti:

Mór Városi Önkormányzat Képviselő-testületének 111/2026. (III.25.) határozata a Móri Többcélú Kistérségi Társulás Társulási Megállapodásának módosítása tárgyában (MEGKÜLDÉS MÁK-NAK):

A módosítás a törzskönyvi nyilvántartásban bejegyzésre került.

Mór Városi Önkormányzat Képviselő-testületének 207/2026. (VI.24.) határozata a Móri Rendőrkapitányság helyi közbiztonsági feladatok ellátására kötött megállapodás érvényességi és elszámolási határideje módosítására vonatkozó kérelme tárgyában:

A Móri Rendőrkapitányság részére a határozat és a szerződés-tervezet megküldésre került, azonban a szerződésmódosítás még nem érkezett vissza.

Mór Városi Önkormányzat Képviselő-testületének 269/2026. (VIII.26.) határozata a Mór Felsődobos művelődési ház és orvosi rendelő épület korszerűsítésére vonatkozó közbeszerzési eljárás megindítása, valamint Mór Városi Önkormányzat 2026. évi összesített közbeszerzési tervének 1. sz. módosítása tárgyában (KÖZBESZERZÉS INDÍTÁSA):

A közbeszerzési eljárás hirdetménye közzététel céljából megküldésre került a Közbeszerzési Hatóság részére, azonban hiánypótlási felhívás került kibocsátásra, melynek alapján a Felhívás módosítása vált szükségessé.

Mór Városi Önkormányzat Képviselő-testületének 269/2026. (VIII.26.) határozata a Mór Felsődobos művelődési ház és orvosi rendelő épület korszerűsítésére vonatkozó közbeszerzési eljárás megindítása, valamint Mór Városi Önkormányzat 2026. évi összesített közbeszerzési tervének 1. sz. módosítása tárgyában (KÖZBESZERZÉSI TERV PUBLIKÁLÁSA):

A módosított közbeszerzési terv publikálásra került.

Mór Városi Önkormányzat Képviselő-testületének 282/2026. (IX.10.) határozata a 269/2026. (VIII.26.) határozat módosítása tárgyában:

A Közbeszerzési Hatóság hiánypótlási felhívása alapján a módosított hirdetmény visszaküldése megtörtént, az eljárás megindulhatott, az ajánlattételi határidő 2029.09.29.

-------------------------------------


A Városfejlesztési Igazgató a lejárt határidejű határozatok végrehajtásáról az alábbiakat jelenti:
[bookmark: _Hlk101430752]
Mór Városi Önkormányzat Képviselő-testületének 224/2021. (IV.30.) határozata Mór, 0228/2 hrsz-ú közút (Rába felé vezető út) forgalmi rendjének módosításáról:
 
A Magyar Közút Nzrt. tájékoztatása szerint a 8127. jelű közúton az út vonalvezetése, az útcsatlakozások, buszmegállók helyzete, a járda hiánya és az úthoz közeli támfal miatt a jelenlegi körülmények között, a vonatkozó jogszabályoknak megfelelően gyalogátkelőhely létesítését nem tartja megoldhatónak. Gyalogos átkelőhely az útszakaszon csak a buszmegállók áthelyezésével, mindkét oldali jelentős hosszúságú járda építésével és közvilágítás létesítésével együttesen valósítható meg. Jelenleg a Magyar Közút Nzrt.-nek ilyen jellegű beruházásra nincs lehetősége, a létesítést az Önkormányzat közlekedési és közvilágítási terv elkészíttetését követően építtetőként kezdeményezheti.
A Mór 0228/2 hrsz-ú „Rába felé vezető” közút elején lévő két buszmegálló peron kiépítéséhez szükséges tervdokumentáció elkészült. A megvalósításhoz ingatlanvásárlás és területrendezés szükséges, melynek előkészületi munkái megkezdődtek. Az érintett ingatlan tulajdonosának képviselője az értékbecslés szemléje során történt előzetes egyeztetés során kérte az egyik peron áthelyezését és ennek megfelelően a tervdokumentáció módosítását. A tervek módosításához szükséges egyeztetéseket lefolytattuk, a tervezőnek a terv átdolgozására a megbízást megadtuk. A változási vázrajz tervezet és az ingatlan jogi helyzetének rendezéséhez az értékbecslés elkészült, mely alapján kezdeményeztük az érintett ingatlan tulajdonosának képviselőjével az ingatlanrész megvásárlására vagy a tulajdonosi hozzájárulás kérésre irányuló egyeztetést. A tulajdonos ennek részleteiről és a telekhatárok pontos helyéről tájékoztatást kért. A telekalakításhoz szükséges HÉSZ módosítást a Képviselő-testület a júniusi soros ülésén elfogadta. Megtörtént a telekhatárok kitűzése, a tulajdonos a HÉSZ módosítással kapcsolatosan a vázrajzok véglegesítését megelőző egyeztetést kért a főépítésztől.

Mór Városi Önkormányzat Képviselő-testületének 307/2023. (IX.27.) határozata Ipari Park csapadékvíz levezetővel kapcsolatos szolgalmi jog bejegyeztetése, és az ehhez kapcsolódó kártalanítási összegek elfogadása tárgyában:

A termőföld végleges más célú hasznosítására az engedély kiadásra került. A szolgalmi jog bejegyzéséhez szükséges egyéb dokumentumok beszerzése folyamatban van. A szolgalmi jog bejegyzésről szóló megállapodás tervezete elkészült. A véglegesítéséhez szükséges ingatlantulajdonosi egyeztetések folyamatban vannak. A változási vázrajz újra záradékolása folyamatban van.

Mór Városi Önkormányzat Képviselő-testületének 286/2024. (IX.25.) határozata Mór Vénhegy 5362 hrsz-ú ingatlanon út kialakítása tárgyában:
Az út kialakításához szükséges területnek a művelésből való kivonását az illetékes földhivatal engedélyezte. Az ingatlanügyi hatóság által a termőföld végleges más célú hasznosítására megállapított földvédelmi járulékot az önkormányzat megfizette. Az út kialakításához szükséges tervek 2026. január első felében elkészültek. Az engedélyezéshez szükséges dokumentáció (közútkezelői hozzájárulás, közműnyilatkozatok) összeállítása megtörtént, a kérelmet a hatósággal folytatott előzetes egyeztetésnek megfelelően benyújtottuk. Ennek ellenére a hatóság a kérelmet visszautasította. Az ingatlan-nyilvántartási bejegyzéshez szükséges hatósági eljárás lefolytatásának módját a hatósággal újra egyeztettük. Eszerint nem kell külön útügyi hatósági eljárást lefolytatni. Vázrajzot kell készíttetnünk, amelyen alrészletként szerepeltetjük a murvázott utat. A földhivatal a vázrajz jóváhagyásakor és annak ingatlan-nyilvántartásban történő átvezetése során keresi meg a közlekedési hatósági osztályt arra vonatkozóan, hogy az alrészleten jelölt terület valóban út. A földhivatali adatszolgáltatás alapján a vázrajz elkészült, a záradékolt vázrajz alapján az ingatlan-nyilvántartásban történő átvezetést kezdeményezzük.

Mór Városi Önkormányzat Képviselő-testületének 79/2025. (II.19.) határozata Mór Dózsa Gy. utca és Kodály Z. utca közötti gyalogos köz telekalakítása tárgyában:

A telekalakításhoz szükséges vázrajzok készítése folyamatban van. A földmérő a helyszíni felmérés során tapasztalt térképészeti hibák miatt kivizsgálást kért az illetékes földhivataltól. A földhivatal a hibát kivizsgálta és a 620071-3/2026. számú határozattal kijavította. A döntés jogerőre emelkedését követően történik az adatok átvezetése az ingatlan-nyilvántartáson. Az ezt követő adatközlés alapján tudja a földmérő a telekalakítási vázrajzot véglegesíteni. A földmérő által még az előzetes felmérésén megállapított - a valós állapot és a helyi építési szabályzat szabályozási terve közötti – eltérésnek megfelelő módosítást a helyi építési szabályzat 2025. novemberben indított 7. számú módosításában szerepeltettük. A HÉSZ módosítást a Képviselő-testület a júniusi soros ülésén elfogadta. A telekalakításhoz szükséges vázrajz a HÉSZ szerint elkészült, a záradékolása az illetékes földhivatalnál folyamatban van.

Mór Városi Önkormányzat Képviselő-testületének 244/2025. (VI.25.) határozata Mór 0176/5 hrsz-ú kivett TV és rádiótorony megnevezésű ingatlan hasznosítása tárgyában:

Az adótorony üzemeltetővel az egyeztetések folyamatban vannak. Az illetékes földhivataltól adatokat kértünk a 0176/5 hrsz-ú ingatlan telekalakításával kapcsolatban, amely információkat még nem kaptuk meg.

Mór Városi Önkormányzat Képviselő-testületének 307/2025.(X.29.) Mór, Erzsébet téri parkoló forgalmi rendjének módosítása tárgyában (BURKOLATJEL FELFESTÉSE):

A határozatban foglaltak szerinti forgalomtól elzárt területek felfestését a parkolóhelyek felfestésével együtt a város területén burkolati jelek festési munkáit végző vállalkozóval év elején megkötött vállalkozási szerződés alapján tervezzük elvégeztetni. Az adott munkára még nem adtunk megbízást tekintettel arra, hogy a parkoló a Zrínyi utcai útfelújítás felvonulási területeként is funkcionál. A festési munkákat a kivitelezés előrehaladásától függően elvégeztetjük.

Mór Városi Önkormányzat Képviselő-testületének 74/2026. (II.18.) határozata a Mór 082/5 hrsz-ú ingatlan belterületbe vonása tárgyában:

A Mór 082/5 hrsz-ú külterületi szántó megnevezésű ingatlan belterületbe vonását és a termőföld végleges más célú hasznosítását az illetékes földhivatal engedélyezte. A megállapított földvédelmi járulékot az önkormányzat kifizette, a belterületbe vonáshoz szükséges változási vázrajz készítésé folyamatban van.

Mór Városi Önkormányzat Képviselő-testületének 108/2026. (III.25.) határozata a Mór 5266 hrsz-ú ingatlan átminősítése tárgyában:

Az illetékes földhivatal az ingatlan átminősítésére vonatkozó kérelem és változási vázrajz alapján a terület rendeltetés változását átvezette az ingatlan-nyilvántartáson. A terület megnevezése a képviselő-testületi döntés alapján közterület.

Mór Városi Önkormányzat Képviselő-testületének 253/2026. (VII.24.) határozata Mór, Erzsébet téren a Szent Erzsébet Római Katolikus Általános Iskola előtti parkoló forgalmi rendjének módosítása tárgyában:

A döntésnek megfelelően a „Várakozni tilos” tábla a „Távolság és irány” kiegészítő táblával együtt kihelyezésre került.

Mór Városi Önkormányzat Képviselő-testületének 255/2026. (VII.24.) határozata a 2026. évi Móri Bornapok színpad, hang- és fénytechnika biztosítása tárgyú ajánlatkérési eljárás lezárása tárgyában:

A vállalkozási szerződést a felek aláírták.

Mór Városi Önkormányzat Képviselő-testületének 262/2026. (VIII.26.) határozata a 2026. évi Móri Bornapok közterület-használatához kapcsolódóan a Móri Borvidék TDM Egyesülettel kötendő megállapodás tárgyában:

A megállapodást a felek aláírták.

Mór Városi Önkormányzat Képviselő-testületének 263/2026. (VIII.26.) határozata a 2026. évi Móri Bornapok közterület-használatához kapcsolódóan az RCs Prime Rendezvény Kft-vel kötendő megállapodás tárgyában:

A megállapodást a felek aláírták.

Mór Városi Önkormányzat Képviselő-testületének 264/2026. (VIII.26.) határozata a Mór 4256/3 hrsz-ú közterület fásítására vonatkozó hozzájárulás módosítása tárgyában:

A döntést a kérelmet benyújtó Móri Városvédő és Szépítő Egyesület részére megküldtük.

Mór Városi Önkormányzat Képviselő-testületének 268/2026. (VIII.26.) határozata a Mór Zrínyi utcában közvilágítási hálózat bővítés kivitelezésére vonatkozó ajánlatkérési eljárás megindítása tárgyában:

Az ajánlattételi felhívás közzétételre került. A beérkezett árajánlatok és a beszerzésre vonatkozó szabályok alapján az ajánlatkérési eljárás lezárása a Pénzügyi Bizottság hatáskörébe tartozik, az előterjesztést a Pénzügyi Bizottság szeptemberi soros ülésére előkészítettük.

Mór Városi Önkormányzat Képviselő-testületének 270/2026. (VIII.26.) határozata a Mór Erzsébet tér 3/4. szám alatti 474/A/4 hrsz-ú lakás megvásárlása tárgyában:

A döntésről a kérelmezőt értesítettük.

Mór Városi Önkormányzat Képviselő-testületének 279/2026. (IX.10.) határozata a Mór Város Zöldinfrastruktúra-fejlesztési és -fenntartási Akciótervének jóváhagyása tárgyában:

A Képviselő-testület által jóváhagyott dokumentum a város honlapján közzétételre került.

Mór Városi Önkormányzat Képviselő-testületének 280/2026. (VIII.26.) határozata a Mór Város Integrált Települési Vízgazdálkodási Tervének és Mór Város Vízkárelhárítási Terv módosításának elfogadása tárgyában:

A Képviselő-testület által jóváhagyott dokumentumok a város honlapján közzétételre kerültek.

Mór Városi Önkormányzat Képviselő-testületének 281/2026. (VIII.26.) határozata a vagyonkezelési jogviszony keretében üzemelő Mór kistérségi víziközmű rendszer 2027-2036. évi Gördülő Fejlesztési Tervének elfogadása tárgyában:

A döntést a Fejérvíz ZRt. részére megküldtük.

-------------------------------------

HATÁROZAT-TERVEZET


Mór Városi Önkormányzat Képviselő-testülete megtárgyalta és elfogadja a lejárt határidejű határozatok végrehajtásáról szóló jelentést.


Mór, 2026.09.24.



dr. Taba Nikoletta
jegyző

